นายกฯ ปัดวางอ่างบัวเสริมฮวงจุ้ย ขอสื่ออย่าขุดเรื่องเล็กน้อยเป็นประเด็น
ประยุทธ์ ปัดวางอ่างบัวสีเสริมฮวงจุ้ย บอกส่วนตัวชอบอยู่แล้ว วอนสื่ออย่าขุดเรื่องเล็กน้อยเป็นประเด็น ชี้ทุกอย่างต้องเปลี่ยนแปลง เพื่อบรรยากาศที่ดี ลั่นขุดโคลนตมเป็นบัวพ้นน้ำ อึ้งนักข่าวโยงคำถาม ตร.รวบตัวหนุ่มหมักเบียร์ ก.ม.ไม่เป็นธรรมเอื้อกลุ่มทุน ตำหนิถามแบบบัวใต้น้ำ,เมื่อวันที่ 24 ม.ค.60 ที่ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) กล่าวถึงการนำอ่างบัวมาประดับไว้ในทำเนียบฯเพื่อเป็นสิริมงคล ว่า อ่างบัววางไว้เพื่อความสวยงาม ทุกที่ตนได้ให้นโยบายไปแล้วว่า จะต้องมีการปรับปรุงภูมิทัศน์ให้สวยงาม เป็นที่ประทับใจของผู้มาเยือน เช่น แขกต่างประเทศ การประดับเป็นสีสันสวยงามถือเป็นเรื่องดี หรือจะอยู่กันแบบเดิมๆ ไม่ต้องทำอะไร แค่นั่งเซ็นหนังสือก็จบ สิ่งที่ทำนั้นไม่ได้ก่อความเสียหาย,ไม่สังเกตเหรอต้นไม้สีเหลืองมีตั้งนานแล้ว ทำไมไม่ว่าผม ดอกดาวเรืองอยู่ริมประตูเคยเห็นหรือไม่ หรือไม่สนใจ เห็นอะไรตั้ง ก็มีเรื่องขึ้นมาทันที ผมไม่จำเป็นต้องดูเรื่องฮวงจุ้ย แต่อยู่ที่การทำงาน วางอะไรก็แล้วแต่ ถ้าทุจริตผมก็ช่วยอะไรไม่ได้ทั้งนั้น ถ้าไม่ตั้งใจทำงาน สิ่งศักดิ์สิทธิ์มีอยู่ ผมเป็นคนชอบบัวหลวง แต่บัวหลวงปลูกไม่ได้เพราะต้องเป็นน้ำลึก หากชำรุดก็ให้เขาซ่อมชดใช้ อย่าไปมองเรื่องเล็กน้อย พล.อ.ประยุทธ์ กล่าว,พล.อ.ประยุทธ์ กล่าวต่อว่า ส่วนความล่าช้าในการก่อสร้างอาคารรับรองหลังตึกไทยคู่ฟ้านั้น ก็ได้ให้ตรวจสอบแล้วว่าล่าช้าเพราะอะไร ได้ต่อเวลาในการก่อสร้างไปอีกหรือไม่ แต่อยากให้คิดว่าทำเนียบรัฐบาลควรจะมีการเปลี่ยนแปลง การก่อสร้างอาคารด้านหลังตึกไทยฯเพื่อรองรับแขก สามารถจัดประชุม ครม.ได้ เป็นเรื่องหน้าประเทศ และวันหน้าตนก็จะไม่อยู่จนวันตาย เพราะต้องปล่อยให้รัฐบาลอื่นได้ใช้ประโยชน์ต่อ ในการทำงานจะต้องเปลี่ยนแปลงในทางที่ดีขึ้น รัฐบาลพยายามแก้ไขทั้งระบบ,พล.อ.ประยุทธ์ กล่าวต่อว่า ด้วยเหตุนี้จึงต้องมีคณะกรรมการ ป.ย.ป.เพื่อรวบรวมงานต่างๆในช่วงที่ผ่านมา ทั้งการทุจริต กลไกการตรวจสอบ การลงทุน รัฐบาลพยายามทำแผนแม่บท เพื่อใช้ในยุทธศาสตร์ชาติจึงต้องเดินหน้า เพื่อไม่ได้เกิดปัญหาในการพัฒนา สร้างความไว้วางใจในสังคม หลายเรื่องดีอยู่แล้ว แต่หลายเรื่องกำลังดำเนินการ เมื่อมีคนไม่ดีก็ต้องลงโทษ ไม่ใช่ไปว่ากันทั้งองค์กร ขอให้นึกถึงคนทำงานบ้าง เพราะนั่นคือการทำลายขวัญกำลังใจ อย่าพูดให้เกิดความแตกแยก เพราะปัญหาความปรองดองในประเทศไทย เกิดขึ้นจากเรื่องเหล่านี้ทั้งนั้น,พล.อ.ประยุทธ์ กล่าวต่อว่า ดังนั้นรัฐบาลจึงต้องทำยุทธศาสตร์ปฏิรูปและปรองดอง เพื่อไปสู่อนาคตที่ดีกว่า ปรองดองเพื่อสร้างบรรยากาศการปฏิรูปและยุทธศาสตร์ เพราะถ้าทะเลาะเบาะแว้งก็ทำไม่ได้ พังทั้งหมด ไม่ใช่แค่ตนหรือ พล.อ.ประวิตร วงษ์สุวรรณ รองนายกฯและรัฐมนตรีว่าการกระทรวงกลาโหม แต่หมายถึงทั้งรัฐบาลและคนไทยทั้งประเทศ ถ้ายังรู้สึกว่าเป็นคนไทยอยู่ ก็ต้องช่วยกันเดินหน้าเรื่องเหล่านี้ ไม่ใช่ค้านและตีทุกเรื่อง และมันเคยมีอะไรดีกว่านี้หรือไม่ เคยมีใครคิดอะไรแบบนี้หรือไม่ ถ้าไม่คิดอย่ามาติ ไปหาวิธีการที่ดีกว่านี้มาชี้แจง ตนพร้อมชี้แจงด้วย,ความจริงผมไม่อยากพูดเรื่องบัว บัวถือเป็นพืชสกุลสูงนำไปไหว้พระ ถือว่าเป็นมงคลเป็นคติเตือนใจว่า ทุกคนต้องพัฒนาตัวเอง อย่าทำตัวเหมือนบัวใต้น้ำ เพราะจะเป็นอาหารของเต่า ปู ปลา และอย่าพูดว่ารัฐบาลนี้เอาแต่ของดีๆ มาฉาบฉวยเหมือนบัวพ้นน้ำ แต่เรื่องไม่ดีกลับหมกโคลนตม ก็ผมกำลังขุดโคลนตมขึ้นมา ที่มีการฟ้องร้องกันทุกวัน อย่างเมื่อวานมีเรื่องทุจริตนั่นมันโคลนตมหรือไม่ รัฐบาลพร้อมตอบทุกคำถาม ถ้าผิดก็ฟ้องมา พล.อ.ประยุทธ์ กล่าว,พล.อ.ประยุทธ์ กล่าวต่อว่า การทำงานไม่เคยท้อแท้ ยิ่งว่ายิ่งชอบแต่ขอให้เข้าใจ เพราะประชาชนจะไม่เข้าใจ ตนเข้าใจสื่อเวลาเขียนข่าว แต่ก็จำเป็นต้องสร้างการรับรู้ต่อประชาชนว่าเรื่องใดใช่หรือไม่ใช่ ซึ่งบางอย่างไม่จำเป็นต้องเถียงหรือชี้แจง แต่กลับเป็นประเด็นหมดเลย ทั้งเรื่องสำคัญไม่สำคัญ เรื่องงี้เง่า แล้วกับมาบอกว่าต้องการปรองดองให้ใช้มาตรา 44 ต่อให้มาตรา 88 ก็ทำไม่ได้,นอกจากนี้ พล.อ.ประยุทธ์ ยังตอบคำถามที่ผู้สื่อข่าวเขียนส่งล่วงหน้า ถึงกรณีที่มีตำรวจพร้อมด้วยเจ้าหน้าที่สรรพสามิต จ.นนทบุรี จับกุมตัว นายเท่าพิภพ ลิ้มจิตรกร อายุ 28 ปี แอบผลิตเบียร์ขึ้นเองเพื่อกิน และจะนำออกจำหน่ายราคาขวดละ 150 บาท โดย พล.อ.ประยุทธ์ ก้มอ่านโพยคำถามพร้อมอุทาน อ้าวเฮ้ย จากนั้นหัวเราะในลำคอก่อนกล่าวว่า ไม่เข้าใจ ถามได้ไงวะเนี่ย ใครถามวะเนี่ยบัวใต้น้ำจริงๆ เลย กรณีเจ้าหน้าที่จับกุมผู้หมักเบียร์สดเองผิดกฎหมาย มีการตั้งคำถามว่า กฎหมายให้ประโยชน์กลุ่มทุนมากไปหรือไม่ มันเกี่ยวตรงไหนวะ หาแล้วกลุ่มทุนเขาทำผิดกฎหมายหรือเปล่า ถ้าไม่ผิดกฎหมายก็เล่นงานเขาไม่ได้ แล้วหมักเบียร์สดเองผิดกฎหมายไหม ถ้าผิดก็ดำเนินคดี ถ้าทางกลุ่มทุนทำผิดก็ดำเนินคดีทางโน้น เอามาพันกันแบบนี้ ผมว่าใช้ไม่ได้ คำถามแบบนี้
ประยุทธ์ ปัดวางอ่างบัวสีเสริมฮวงจุ้ย บอกส่วนตัวชอบอยู่แล้ว วอนสื่ออย่าขุดเรื่องเล็กน้อยเป็นประเด็น ชี้ทุกอย่างต้องเปลี่ยนแปลง เพื่อบรรยากาศที่ดี ลั่นขุดโคลนตมเป็นบัวพ้นน้ำ อึ้งนักข่าวโยงคำถาม ตร.รวบตัวหนุ่มหมักเบียร์
นายกฯ,ฮวงจุ้ย,อ่างบัวสี,ประยุทธ์ จันทร์โอชา,ความขัดแย้ง